(1906-12-25)25 Desember 1906
Heidelberg, Baden, Duitse Ryk
27 Mei 1988 (op 81)
Tegniese Universiteit van Berlyn
Tegniese Universiteit van München
Elektronmikroskoop wat deur Ernst Ruska in 1933 gebou is
Ernst Ruska (Ernst August Friedrich Ruska; * 25 Desember 1906, Heidelberg, Duitsland; † 27 Mei 1988, Wes-Berlyn) was 'n Duitse elektriese ingenieur wat die elektronmikroskoop uitgevind het. Die helfte van die Nobelprys vir Fisika is in 1986 aan hom toegeken (die ander helfte is deur Heinrich Rohrer en Gerd Binnig gedeel).
Ruska het gedurende 1925 tot 1927 by die Tegniese Universiteit van München gestudeer en toe ingeskryf by die Tegniese Universiteit in Berlyn. Omstreeks dié tyd het sy studies 'n aanvang geneem wat sou lei tot die uitvind van die elektronmikroskoop.
Uitvind van die elektronmikroskoop[wysig | wysig bron]
Die mate waarin 'n optiese mikroskoop lig kon werp op die detail, of die detail wat 'n uiters vergrote voorwerp kon voortbring, was beperk deur die golflengtes van die ligstroke wat gebruik is om die voorwerp te beskou. Aangesien dit in die 1920s vasgestel is dat elektrone die eienskappe van golwe besit, maar wat omtrent 100 000 keer korter as dié van lig is, het Ruska gepostuleer dat indien elektrone op dieselfde wyse as lig op 'n voorwerp gefokus kon word, die elektrone teen uiters hoë vergrotings groter detail (dit sou groter oplossingsvermoë hê) as konvensionele ligmikroskope sal bied.
In 1931 het hy die eerste elektronlens gebou, te wete 'n elektromagneet wat 'n strook elektrone kon fokus net soos 'n lens 'n strook lig fokus. Deur gebruikmaking van verskeie van dié lense in 'n reeks, het Ruska in 1933 die eerste elektronmikroskoop ontwerp. In sy instrument beweeg elektrone deur 'n baie dun skyf van die voorwerp wat bestudeer word, en word die elektrone dan gedeflekteer op fotografiese film of op 'n fluoresentskerm, welke 'n beeld produseer wat baie vergroot mag wees.
Ruska het in 1937 by Siemens-Reiniger-Werke AG as 'n navorsingsingenieur aangesluit, en in 1939 het die maatskappy sy eerste kommersiële elektronmikroskoop bekendgestel wat op Ruska se ontdekkings gebaseer was. Ruska het tot 1955 by Siemens navorsing gedoen, en daarna van 1955 tot 1972 as direkteur van die Instituut vir Elektronmikroskopie van die Fritz Haber Instituut gedien. Hy was ook 'n professor by die Tegniese Universiteit van Wes-Berlyn.
↑ Ruska, Ernst." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2012.
Ontsluit van "https://af.wikipedia.org/w/index.php?title=Ernst_Ruska&oldid=2027951"
Die bladsy is laas op 14 Augustus 2019 om 12:08 bygewerk.